Henkel-se-geelhout kan strawwe ryp weerstaan maar is nie droogtebestand nie. Dit is 'n immergroen boom wat ietwat stadig groei. Podocarpus henkelii is tweeslagtig. Die boom het donkergroen afhangende lansetvormige blare. Henkel-se-geelhout het 'n kompakte groeiwyse as dit in 'n oop ruimte geplant word. Plant 'n laning Henkel-se-geelhoute as 'n skerm, wat na verloop van tyd hoog sal groei, of plant 'n enkel boom as fokuspunt.